《陆元钧寄日注茶》
宋代·晃冲之

我昔不知风雅颂，草木独遗茶比风。
陋哉徐铉说茶苦，鹆民淇园竹同种。
又疑禹漏税九州，橘柚当年错包贡。
腐儒妄测圣人意，远物劳民亦巡用。
含桃熟荐当在盘，荔子生来枉飞鞚。
羊葅异好亦何有，蚶菜殊珍要非奉。
君家季疵真祸首，毁论徒劳世仍重。
争新斗试夸击拂。风俗移人可深痛。
老夫病渴手自煎，嗜好悠悠亦从众。
更烦小陆分日注，密封细字蛮奴送。
枪旗却忆采撷初，雪花似是云溪动。
更期遗我但敲门，玉川无复周公梦。